wickkiey/tamil-wikipedia-chunked huggingface dataset:
# பரிமாற்றுத்தன்மை

## பொதுப் பயன்பாடு

பரிமாற்றுப் பண்பானது, (பரிமாற்று விதி) ஈருறுப்புச் செயலிகள் மற்றும் சார்புகளுடன் தொடர்புபடுத்தப்பட்ட ஒரு பண்பாகும். ஒரு குறிப்பிட்ட ஈருறுப்புச் செயலியின்கீழ் உட்படுத்தப்படும் இரு உறுப்புகளுக்குப் பரிமாற்றுத்தன்மை இருந்தால் அந்த இரண்டு உறுப்புகளும் அந்தச் செயலியைப் பொறுத்து பரிமாறுவதாகக் கொள்ளப்படுகிறது.  
குலம் மற்றும் கணக் கோட்பாடுகளின் பல இயற்கணித அமைப்புகளில், சில குறிப்பிட்ட செயலுட்படுத்திகள் பரிமாற்றுப் பண்பினை நிறைவு செய்யும்போது அந்த அமைப்புகள் பரிமாற்று அமைப்புகளென அழைக்கப்படுகின்றன. மெய்யெண்கள் மற்றும் சிக்கலெண்களின் கூட்டல் மற்றும் பெருக்கல் போன்ற நன்கு அறியப்பட்ட செயலிகளின் பரிமாற்றுத்தன்மையானது, பகுவியல் மற்றும் நேரியல் இயற்கணிதம் போன்ற கணிதத்தின் உயர் கிளைகளின் நிரூபணங்களில் அடிக்கடி பயன்படுத்தப்பட்டுள்ளது.
# பரிமாற்றுத்தன்மை

## கணித வரையறை

பரிமாற்று என்ற வார்த்தை பல்வேறு தொடர்புடைய பொருளில் பயன்படுத்தப்படுகிறது.  
- S கணத்தின் மீது வரையறுக்கப்பட்ட ஈறுறுப்புச் செயலி * ஆனது  
:<math>\forall (x,y) \in S: x * y = y * x \,</math>  
என்றவாறு அமையுமானால் அது பரிமாற்றுப் பண்புடைய செயலி அல்லது பரிமாற்றுச் செயலி எனப்படும். மேற்காணும் பண்பை நிறைவு செய்யாத செயலிக்குப் பரிமாற்றுப் பண்பு கிடையாது. அதாவது பரிமாறாச் செயலியாகும்.  
- <math> x * y = y * x \,</math> எனில் * செயலியின் கீழ் x ஆனது y உடன் பரிமாறுகிறது எனப்படும்.
- <math>f \colon A \times A \to B</math> என்ற ஈருறுப்புச் சார்புக்கு,
:<math>\forall (x,y) \in A: f (x, y) = f(y, x) \,</math> என்பது உண்மையானால் அச்சார்பு பரிமாற்றுப் பண்புடையதாகும்.
# பரிமாற்றுத்தன்மை

## வரலாறும் சொற்பிறப்பியலும்

பரிமாற்றுப் பண்பின் உள்ளுறைவான பயன்பாடு பழங்காலத்திலிருந்தே இருந்து வந்துள்ளது. எகிப்தியர்கள் பெருக்கற்பலன்களை எளிதாக கணக்கிடுவதற்குப் பெருக்கலின் பரிமாற்றுத்தன்மையைப் பயன்படுத்தியிருக்கின்றனர். யூக்ளிட் தனது *எலிமெண்ட்ஸ்* புத்தகத்தில் பெருக்கலின் பரிமாற்றுத்தன்மையை யூகமாகப் பயன்படுத்தியுள்ளார். 18ம் நூற்றாண்டின் இறுதியிலும், 19ம் நூற்றாண்டின் ஆரம்பத்திலும் கணிதவியலாளர்கள் சார்புக் கோட்பாட்டில் செயல்பட ஆரம்பித்த பின்புதான் பரிமாற்றுப் பண்பின் முறையான பயன்பாடு தொடங்கியது. இன்று கணிதத்தின் பெரும்பாலான கிளைகளில் பயன்படுத்தப்படும் நன்கு அறிந்த, அடிப்படைப் பண்பாகப், பரிமாற்றுப் பண்பு உள்ளது.  
பரிமாற்று என்ற வார்த்தையின் பதிவு செய்யப்பட்ட முதல் பயன்பாடு, 1814ல் வெளியான *ஃபிரான்சுவா செர்வாயின்*(Francois Servois) வாழ்க்கை நினைவுக் குறிப்பில் உள்ளது. இதில், நாம் இப்பொழுது பரிமாற்றுப் பண்பு என்று குறிப்பிடும் பண்பினையுடைய சார்புகளைப் பற்றிக் கூறும் போது பரிமாற்றுகள் (commutatives) என்ற வார்த்தை பயன்படுத்தப்பட்டுள்ளது. ஆங்கிலச் சொல்லான *commutative* என்ற சொல்லானது, *மாற்றுதல்* அல்லது *பிரதியிடல்* என்ற பொருளுடைய பிரெஞ்சு சொல் *Commuter* லிருந்து முன் பகுதியையும் *அணுகுதல்* என்ற பொருளுடைய -*ative* சொல்லிலிருந்து பின் பகுதியையும் கொண்டு உருவானதாகும். 1844ல் *ஃபிலசாஃபிகல் டிரான்சாக்ஷன்ஸ் ஆஃப் தி ராயல் சொசைடி* என்ற ஆங்கில அறிவியல் இதழில், ஆங்கிலத்தில் இச் சொல் பயன்படுத்தப்பட்டுள்ளது.  
- கழித்தல் பரிமாறாச் செயலியாகும்.  
:<math>0-1\neq 1-0</math>  
- வகுத்தல் பரிமாறாச் செயலியாகும்.  
:<math>\frac{1}{2}\neq {2}{1}</math>  
- அணிப்பெருக்கல் பொதுவாகப் பரிமாறாச் செயலியாகும்.  
:<math>
\begin{bmatrix}
0 & 2 \\
0 & 1
\end{bmatrix}
=
\begin{bmatrix}
1 & 1 \\
0 & 1
\end{bmatrix}
\cdot
\begin{bmatrix}
0 & 1 \\
0 & 1
\end{bmatrix}
\neq
\begin{bmatrix}
0 & 1 \\
0 & 1
\end{bmatrix}
\cdot
\begin{bmatrix}
1 & 1 \\
0 & 1
\end{bmatrix}
=
\begin{bmatrix}
0 & 1 \\
0 & 1
\end{bmatrix}
</math>  
- இரு திசையன்களின் குறுக்குப் பெருக்கல் பரிமாறாச்செயலி ஆகும்.  
:<math>b\times a \neq a\times b</math>
:<math>b\times a = - (a\times b)</math>
# பரிமாற்றுத்தன்மை

## கணித அமைப்புகளும் பரிமாற்றுத்தன்மையும்

- பரிமாற்று அரைக்குலத்தின் ஈருறுப்புச் செயலி, சேர்ப்பு மற்றும் பரிமாற்றுப் பண்புகளுடையது.
- பரிமாற்று அரைக்குலத்தில் கூடுதலாக செயலியின் முற்றொருமை உறுப்பும் இருக்குமானால் அது பரிமாற்று ஒற்றைக்குலமாகும். (commutative monoid)
- பரிமாற்றுக்குலத்தின் செயலி பரிமாற்றுப் பண்பு கொண்டதாகும்.
- ஒரு களத்தின் கூட்டல், பெருக்கல் ஆகிய இரு செயல்களுமே பரிமாற்றுப் பண்பு கொண்டவையாகும்.
# இலண்டன் பாலம்

**இலண்டன் பாலம்** (London Bridge) என்பது தேம்சு நதியின் (River Thames) மீது கட்டப்பட்டுள்ள பாலமாகும். இது இலண்டன் மாநகரையும் சவுத்வார்க்கையும் இணைக்கிறது.  
இலண்டன் பாலம் என்ற பெயரில் பல பாலங்கள் இருந்துள்ளன. உரோமானிய ஆக்கிரமிப்புக் காலத்தில் ஒரு பாலம் இருந்தது. அதை அடுத்து இடைக்காலத்தில் ஒரு பாலம் இருந்தது. இப்பாலத்தின் தெற்குவாயில் கதவுக் கம்பிகளில் இராசத்துரோகிகள் மற்றும் கொடுங்குற்றவாளிகளின் தாரில் முக்கப்பட்ட தலைகள் சொருகப்பட்டு காட்சிக்கு வைக்கப்பட்டிருந்தன. இவ்வாறாக முதலில் காட்சிப்படுத்தப்பட்ட தலை வில்லியம் வேலசினுடையதாகும். 1831 ஆம் ஆண்டு இப்பாலம் இடிக்கப்பட்டு வேறொன்று கட்டப்பட்டது. 1968 ஆம் ஆண்டு இதுவும் விற்கப்பட்ட பிறகு தற்போதைய புதிய பாலம் கட்டப்பட்டது.
# ஐங்கரிச்சர்க்கரை

**ஐங்கரிச்சர்க்கரை** *(pentose)* என்பது 5 கார்பன் (கரி) அணுக்களை உடைய ஒற்றைச்சர்க்கரை ஆகும். ஐங்கரிச்சர்க்கரைகளை அவற்றின் செயல் தொகுதியை அடிப்படையாய்க் கொண்டு ஆல்டோ ஐங்கரிச்சர்க்கரை மற்றும் கீட்டோ ஐங்கரிச்சர்க்கரை என இரண்டு வகைகளாய்ப்பிரிக்கலாம்.
# ஐங்கரிச்சர்க்கரை

## ஆல்டோ ஐங்கரிச்சர்க்கரை

இவை தங்கள் செயல் தொகுதியின் இடத்தில் ஆல்டிஹைடு தொகுதியைக் கொண்டுள்ளன. ஆல்டிஹைடு தொகுதி எப்போதும் கரியணுச்சங்கிலியின் முதல் இடத்தில் இருக்கும் என்பது பொது விதி.
| <small>D</small>-அரபினோஸ் | <small>D</small>-எல்சையோஸ் | <small>D</small>-ரைபோஸ் | <small>D</small>-சைலோஸ் |  |
| --- | --- | --- | --- | --- |
| <small>L</small>-அரபினோஸ் | <small>L</small>-எல்சையோஸ் | <small>L</small>-ரைபோஸ் | <small>L</small>-சைலோஸ் | } |
# ஐங்கரிச்சர்க்கரை

## கீட்டோ ஐங்கரிச்சர்க்கரை

இவை தங்கள் செயல் தொகுதியின் இடத்தில் கீட்டோன் தொகுதியைக் கொண்டுள்ளன. கீட்டோன் தொகுதி முதல் கரியணுவில் இருக்க ஒருபோதும் வாய்ப்பில்லையாதலால் கீட்டோன் தொகுதி இரண்டு அல்லது அல்லது மூன்றாவது இடத்தில் இருக்கும்.
| <small>D</small>-ரிபுலோஸ் | <small>D</small>-சைலுலோஸ் |  |
| --- | --- | --- |
| <small>L</small>-ரிபுலோஸ் | <small>L</small>-சைலுலோஸ் | } |
# ஐங்கரிச்சர்க்கரை

## முக்கியத்துவம்

ஐங்கரிச்சர்க்கரையான ரைபோசு மரபுப் பொருளான டி.என்.ஏ வின் அடிப்படைக் கூறு ஆகும்.
# ஆர். ரத்னவேலு

**ஆர். இரத்னவேலு** இந்தியத் திரைப்பட ஒளிப்பதிவாளர். தமிழ், கன்னடம், தெலுங்கு ஆகிய மொழித் திரைப்படங்களுக்கு ஒளிப்பதிவு செய்துள்ளார். திருமலை, வாரணம் ஆயிரம், எந்திரன் போன்றவை அவற்றுள் குறிப்பிடத்தக்கவை. இவர் மூன்று தென்னிந்திய பிலிம்பேர் விருதுகள், விஜய் விருதுகள், தமிழ்நாடு மாநில திரைப்பட விருது, இரண்டு சைமா விருதுகள், தமிழ்நாடு அரசால் வழங்கப்பட்ட கலைமாமணி விருது ஆகியவற்றைப் பெற்றுள்ளார்.
# ஆர். ரத்னவேலு

## திரைப்படங்கள்

| ஆண்டு | திரைப்படம் | மொழி | குறிப்புகள் |  |
| --- | --- | --- | --- | --- |
| 1997 | *அரவிந்தன்* | தமிழ் |  |  |
| 1999 | *சேது* | தமிழ் |  |  |
| 2000 | *சந்திப்போமா* | தமிழ் |  |  |
| 2001 | *நந்தா* | தமிழ் |  |  |
| 2002 | ''பகவதி | தமிழ் |  |  |
| 2003 | *ஜெயம்* | தமிழ் |  |  |
| 2004 | *ஆர்யா* | தெலுங்கு |  |  |
| 2004 | *திருமலை* | தமிழ் |  |  |
| 2004 | *பேரழகன்* | தமிழ் |  |  |
| 2005 | *மாயாவி* | தமிழ் |  |  |
| 2005 | *14 பிப்ரவரி* | தமிழ் |  |  |
| 2006 | *சயனைட்* | கன்னடம் |  |  |
| 2007 | *ஜகடம்* | தெலுங்கு |  |  |
| 2008 | *காலிப்பட்டா* | கன்னடம் |  |  |
| 2008 | *வாரணம் ஆயிரம்* | தமிழ் | நியமனம், சிறந்த ஒளிப்பதிவாளருக்கான விஜய் விருது |  |
| 2010 | *எந்திரன்* | தமிழ் |  |  |
| 2011 | *கூல்* | கன்னடம் |  |  |
| 2012 | *டேவிட்* | இந்தி | அறிவிக்கப்பட்டுள்ளது |  |
| 2013 | *சுகுமாரின் பெயரிடப்படாத திரைப்படம்* | தெலுங்கு | தயாரிப்பில் | } |
# முக்கரிச்சர்க்கரை

**முக்கரிச்சர்க்கரை** *(triose)* என்பது மூன்று கரியணுக்களைக் கொண்ட ஒற்றைச்சர்க்கரை ஆகும். முக்கரிச்சர்க்கரைகளை அவற்றின் செயல் தொகுதியை அடிப்படையாய்க் கொண்டு ஆல்டோ முக்கரிச்சர்க்கரை மற்றும் கீட்டோ முக்கரிச்சர்க்கரை என இரண்டு வகைகளாய்ப் பிரிக்கலாம்.  
கிளிசரால்டிஹைடு (படம்) ஓர் முக்கரி ஆல்டோ சர்க்கரை ஆகும்.  
டை ஹைட்ராக்சி அசிட்டோன் (படம்) ஒரு முக்கரி கீட்டோ சர்க்கரை ஆகும்.
# எண்ணிம தோற்றுருச் செயலாக்கம்

**எண்ணிம தோற்றுருச் செயலாக்கம்** என்பது எண்ணிம தோற்றுருக்களில் அல்லது படங்களில் பல்வேறு செயலாக்கங்களுக்கு கணினிப் படிமுறைத் தீர்வுகளைப் பயன்படுத்துவது ஆகும். இது எண்ணிம குறிகைச் செயலாக்கதின் ஒரு துணைத் துறை ஆகும். அண்டவியல் மருத்துவப் படங்களை ஆராய்தல், ஒளிப்படக்கலை, தானியங்கியல், வரைகலை என பல்வேறு பயன்பாடுகளை இத்துறை கொண்டுள்ளது.
# தடாகம் (சிற்றிதழ்)

**"தடாகம்"** கிழக்கு மாகாணத்தில் அம்பாறை மாவட்டத்திலிருந்து வெளிவந்த கலை, இலக்கிய மாத இதழ். மாதந்தோறும் வெளிவருவதாக குறிப்பிடப்பட்ட போதிலும்கூட, தொடர்ச்சியாக வெளிவரவில்லை. இடைக்கிடையே மொத்தம் பன்னிரண்டு இதழ்கள் வெளிவந்துள்ளன. படைப்பிலக்கியத் துறையில் ஓரளவிற்கு தாக்கத்தை ஏற்படுத்திய ஒரு சிற்றிதழாக இதனைக் குறிப்பிடலாம்.
# தடாகம் (சிற்றிதழ்)

## முதலாவது இதழ்

1995ஆம் ஆண்டு ஆகஸ்ட் மாதத்திலும், இறுதி இதழ் 2001 நவம்பர் மாதத்திலும் வெளிவந்தது.
# தடாகம் (சிற்றிதழ்)

## பணிக்கூற்று

கவினூறு கலைகள் வளர்ப்போம்.
# தடாகம் (சிற்றிதழ்)

## நிர்வாகம்

பிரதம ஆசிரியர்: கலைமகள் ஹிதாயா. இவர் ஒரு எழுத்தாளரும், கவிஞரும் நூலாசிரியையுமாவார். இச்சஞ்சிகை அம்பாறை மாவட்டம், கல்முனை, சாய்ந்தமருதுவிலிருந்து வெளிவந்தது. தலைமையகம் சாய்ந்தமருது அஹமட் வீதி, ரிஸ்னா நிவாஸ் எனும் முகவரியைக் கொண்டிருந்தது.
# தடாகம் (சிற்றிதழ்)

## சிறப்பு

கலை, இலக்கிய சஞ்சிகையாக வெளிவந்த போதிலும்கூட, இதில் இடைக்கிடையே வெளிவந்த ஆய்வுக் கட்டுரைகள் சிறப்பாக அமைந்திருந்தன. குறிப்பாக பல்கலைக்கழக விரிவுரையாளர்கள், மூத்த இலக்கியவாதிகளின் பல்வேறுபட்ட ஆய்வுக் கட்டுரைகள் இடம்பெற்றிருந்தன. மேலும், இலங்கையில் வாழும் மூத்த இலக்கியவாதிகளை கௌரவிக்கும் முகமாக மல்லிகை ஆசிரியர் டொமினிக் ஜீவா, சீ. எல். பிரேமினி, பேராசிரியர் சு. வித்தியானந்தன், ஏ. யூ. எம். ஏ. கரீம், கல்ஹின்னை ஹலீம்தீன், புன்னியாமீன் ஆகியோரின் புகைப்படங்களை முகப்பட்டையில் தாங்கி வெளிவந்தமையும் அவர்கள் பற்றி விரிவான குறிப்புகளை உள்ளடக்கியிருந்தமையும் சிறப்பம்சமாக அமைந்திருந்தது.
# தடாகம் (சிற்றிதழ்)

## உள்ளடக்கம்

இலக்கிய கட்டுரைகள், கட்டுரைகள், சிறுகதைகள், கவிதைகள், துணுக்குகள், நேர்காணல்கள், நூல்நயம், இக்கியவிழா அறிமுகம், ஆய்வுக் கட்டுரைகள், வாசகர் பக்கம், உலகசாதனைகள், ஹைக்கூ கவிதைகள், சற்றே சிந்திக்க, சுவை சுவை போன்ற பல்வேறு அம்சங்களை உள்ளடக்கியதாக இருந்தது.
# தடாகம் (சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# நாற்கரிச்சர்க்கரை

**நாற்கரிச்சர்க்கரை** (*Tetrose*) என்பது கரிம வேதியியலில், 4 கார்பன் அணுக்களைக் கொண்ட ஓர் ஒற்றைச்சர்க்கரை ஆகும். டெட்ரோசு என்ற பெயராலும் இதை அழைக்கலாம். நாற்கரிச்சர்க்கரைகளை அவற்றின் செயல் தொகுதியை அடிப்படையாய்க் கொண்டு ஆல்டோ நாற்கரிச்சர்க்கரை என்றும் கீட்டோ நாற்கரிச்சர்க்கரை என்றும் இரண்டு வகைகளாய்ப் பிரிக்கலாம். ஆல்டோ நாற்கரிச்சர்க்கரையில் கட்டமைப்பு நிலை ஒன்றில் ஓர் ஆல்டிகைடு (−CH=O) வேதி வினைக்குழுவும் கீட்டோ நாற்கரிச்சர்க்கரையின் கட்டமைப்பு நிலை 2 இல் ஒரு கீட்டோன் (>C=O) வேதி வினைக்குழுவும் இடம்பெற்றிருக்கும்.  
ஆல்டோ நாற்கரிச்சர்க்கரைகள் இரண்டு சமச்சீரற்ற கரியணுக்களைக் கொண்டுள்ளன. எனவே நான்கு முப்பரிமாண மாற்றியங்களுக்கு வாய்ப்புண்டு. ஆனால் இயற்கையில் எரித்ரோசு மற்றும் திரியோசு என இரண்டு வடிவங்களே உள்ளன.  
கீட்டோ நாற்கரிச்சர்க்கரைகள் ஒரே ஒரு சமச்சீரற்ற கரியணுவை மட்டுமே உடையவை. எனவே இரண்டு முப்பரிமாண மாற்றியங்களுக்கு வாய்ப்புண்டு. ஆனால் இயற்கையில் எரித்ருலோசு என ஒரு வடிவம் மட்டுமே காணப்படுகிறது.
# சுதா ரகுநாதன்

**சுதா ரகுநாதன்** (Sudha Ragunathan) தமிழகத்தைச் சேர்ந்த கருநாடக இசைப் பாடகர். தமிழ்த் திரைப்படங்களிலும் பாடல்களைப் பாடி உள்ளார். மூத்த எழுத்தாளர் அசோகமித்திரனின் தண்ணீர் என்கிற நாவல் 2015-ம் ஆண்டு வசந்தசாய் இயக்கத்தில் திரைப்படமாக எடுக்கப்படவிருக்கிறது. இந்த படத்திற்கு இசை அமைப்பதன் மூலம் இவர் தமிழ்த் திரைப்பட இசை அமைப்பாளராகவிருக்கிறார்.
# சுதா ரகுநாதன்

## திரைப்படப் பாடல்கள்

| பாடல் | திரைப்படம் | பாடகர்கள் | இசை |  |
| --- | --- | --- | --- | --- |
| அனல் மேலே பனித்துளி | வாரணம் ஆயிரம் | சுதா ரகுநாதன் | ஹாரிஸ் ஜயராஜ் |  |
| அபிநயம் காட்டுகின்ற | உளியின் ஓசை | பாம்பே ஜெயஸ்ரீ, சுதா ரகுநாதன் | இளையராஜா |  |
| ஆகாயம் | ஜக்பாட் | சுதா ரகுநாதன் | இளையராஜா |  |
| ஆடும் பாதம் | பொன் மேகலை | சுதா ரகுநாதன் | இளையராஜா |  |
| எனக்கென | இவன் | சுதா ரகுநாதன் | இளையராஜா |  |
| என்ன குறையோ | மந்திர புன்னகை | சுதா ரகுநாதன் | வித்யாசாகர் |  |
| ஏனோ ஏனோ பனித்துளி | ஆதவன் | ஆண்ட்ரியா, சாஹில் ஹட, சுதா ரகுநாதன் | ஹாரிஸ் ஜயராஜ் |  |
| கண்ணன்நீபாகருட்டு | இவன் | சுதா ரகுநாதன் | இளையராஜா |  |
| கன்னடச (Mix) | தவம் | மகாலக்ஷ்மி ஐயர், சுதா ரகுநாதன் | D.இமான் |  |
| காதல் பெரியத | சத்தம் போடாதே | சுதா ரகுநாதன் | யுவன் ஷங்கர் ராஜா |  |
| தீம் | தவமாய் தவமிருந்து | மது பாலகிருஷ்ணன், சரத், சுதா ரகுநாதன் | சபேஷ் |  |
| வீணா வாணி | பொன் மேகலை | சுதா ரகுநாதன் | இளையராஜா | } |
# சுதா ரகுநாதன்

## விருதுகள்

- பத்மபூசண் விருது, 2015
- பத்மசிறீ விருது
- சங்கீத சூடாமணி விருது, 1997
- இந்திரா சிவசைலம் அறக்கட்டளை விருது, 2010
- இசைப்பேரறிஞர் விருது, 2011. வழங்கியது: தமிழ் இசைச் சங்கம், சென்னை.
- சங்கீத கலாநிதி விருது, 2013
# எண்ணிம தோற்றுரு

**எண்ணிம தோற்றுரு** அல்லது **எண்ணிமப் படம்** என்பது ஒரு இரு பரிமாண படத்தை ஒன்று அல்லது சுழியத்தால் (இரட்டை எண் முறையால்) சார்பீடு செய்வது ஆகும். பரவு (raster) மற்றும் திசையன் (vector) ஆகியவை இரு முக்கிய வகை தோற்றுருக்கள் ஆகும். பொதுவாக பரவலான பயன்பாட்டில் இருப்பது ராஸ்டர் படங்களே ஆகும்.
# எண்ணிம தோற்றுரு

## கணித அடிப்படை

அடிப்படையில் ஒரு தோற்றுரு இரு அல்லது பல் பரிமாண கணித அணி ஆகும். அணியின் ஒவ்வொரு புள்ளியும் தோற்றுருவின் படிமத்தை பிரதிபலுக்கும் வண்ணம் ஒரு மதிப்பீட்டைக் கொண்டிருக்கும்.
# எண்ணிம தோற்றுரு

## பரவு (Raster)

பரவு படங்கள் வரையறுக்கப்பட்ட எண்ணிம மதிப்புகளைக் கொண்டுள்ளன, அவை பட கூறுகள் அல்லது படப்புள்ளிகள் என அழைக்கப்படுகின்றன. எண்ணிம படத்தில் ஒரு குறிப்பிட்ட எண்ணிக்கையிலான வரிசைகள் மற்றும் படப்புள்ளிகளின் நெடுவரிசைகள் உள்ளன. படப்புள்ளிகள் என்பது ஒரு படத்தில் மிகச்சிறிய தனிப்பட்ட உறுப்பு ஆகும்.
# எண்ணிம தோற்றுரு

## திசையன் (Vector)

திசையன் வரைகலை கணித வடிவவியலால் (திசையன்) விளைந்தன. கணித அடிப்படையில், ஒரு திசையன் ஒரு அளவு அல்லது நீளம் மற்றும் ஒரு திசை இரண்டையும் கொண்டுள்ளது. பெரும்பாலும், பரவு மற்றும் திசையன் கூறுகள் இரண்டும் ஒரு படத்தில் இணைக்கப்படும்; எடுத்துக்காட்டாக, உரை (திசையன்) மற்றும் புகைப்படங்கள் (பரவு) கொண்ட விளம்பர பலகையில் உண்டு.
# இந்திய இடைக்கால அரசு

**இந்தியப் இடைக்கால அரசு** (*Provisional government of India*) ஆங்கிலேயர்களின் ஆட்சியின் போது தற்காலிகமாக அமைக்கப்பட்ட ஒரு நாடு கடந்த இந்திய அரசாகும். இந்தியத் துணைக் கண்டம் முழுவதும் ஆங்கிலேயர் கட்டுப்பாட்டில் வந்த பிறகு சுதந்திரத்திற்கான அமைதிப் போராட்டங்களில் நம்பிக்கையிழந்த இந்தியர்கள், முதலாம் உலகப் போர் நடைபெற்றுக் கொண்டிருந்த வேளையில் ஆப்கானித்தானில் டிசம்பர் 1, 1915 இல் ஆப்கான் அரசின் அனுமதியுடன் இதை நிறுவினர். இரண்டாவது முறையாக இந்திய ஆசாத் கிந்த் அரசாங்கம் என்ற பெயரில் அகடோபர் 21, 1943ல் சிங்கப்பூரில் சப்பான் உதவியுடன் அமைக்கப்பட்டது.
# இந்திய இடைக்கால அரசு

## முதல் அரசு

இந்தியாவை இந்தியர்களே ஆளவேண்டும் என்ற குறிக்கோளுடன் ஆப்கானித்தானின் ஆட்சியாளர் அமீர் மற்றும் அவரது அரச குடும்பத்தினரின் ஆதரவுடன் இவ்வரசு நிறுவப்பட்டது. இவ்வரசுக்கு செர்மனி,சப்பான், குரோசியா, பர்மா, பிலிப்பைன்சு, துருக்கி ஆகிய நாடுகள் அதரவு தெரிவித்தன. தமது சதந்திரப் கருத்துக்களை உலகெங்கும் இவ்வரசின் மூலம் பரப்பினர்.  
இவ்வரசிற்கு ஜனாதிபதியாக ராஜா மகேந்திர பிரதாப் சிங்கும், பிரதமராக மௌலானா பர்கதுல்லால்லாவும், வெளிவிவகார அமைச்சராக செம்பகராமன் பிள்ளையும், பதவிவகித்தனர். ராஜா மகேந்திரப் பிரதாப்பின் இந்தியச் சுதந்திரம் பற்றிய கட்டுரைகள் அன்றைய ஆப்கானிஸ்தானின் செல்வாக்கு மிக்க *சிராஜ் அல் – அக்பர்* பத்திரிகை மூலம் வெளியுலகெங்கும் பரப்பப்பட்டது. நாடுகடந்த இந்திய அரசு வெற்றிகரமாக இயங்கியதோடு தமக்குச் சாதகமான நேச நாடுகளைத் திரட்டுவதில் குறிப்பிடத்தக்க வெற்றியையும் எட்டியிருந்தது.  
ஆப்கானிஸ்தானில் இயங்கிய இந்திய அரசுக்கு அளித்துவந்த ஆதரவை ஆங்கிலேயர்களின் நெருக்கடி காரணமாக ஆப்கான் அரசு 1918 ஆம் ஆண்டு திரும்பப் பெற்றது. இதனால் இவ்வரசு தோல்வியில் முடிவடைந்தது. இவ்வரசின் வெளிவிவகார துறை அமைச்சராக இருந்த செம்பகராமன் பின்னர் இட்லரின் செர்மனியக் கடற்படையின் நாசகாரிக் கப்பலான **எம்டன்** கப்பலின் படைத்தலைவராகினார்.  
இக்கப்பல் பின்நாளில் சென்னைத் துறைமுகத்தின் மீதும், புனித சார்ச் கோட்டையிலும் (பின்னர் தமிழ்நாடு அரசுச் செயலகமாகவும், தற்போது பாவேந்தர் செம்மொழி ஆய்வு நூலகமாவும் செயல்பட்டு வருகின்றது), திருகோணமலைத் துறைமுகத்தின் மீதும் இக்கப்பல் பீரங்கித் தாக்குதல் நடத்தியது.
# இந்திய இடைக்கால அரசு

## இரண்டாம் அரசு

முதல் அரசின் தோல்விக்கு 24 ஆண்டுகளுக்கு பின்னர் இரண்டாம் நாடுகடந்த இந்திய அரசு நிறுவப்பட்டது. இந்த இரண்டாவது அரசு ஆசாத் ஹிந்த் அரசு என்ற பெயரில் அக்டோபர் 21, 1943ல் சிங்கப்பூரில் இரண்டாம் உலகப் போரின் போது சப்பானின் ஆதரவுடன் உருவாக்கப்பட்டது. அந்தமான், நிக்கோபார் தீவுகளும், அசாம், நாகாலாந்தின் சில பகுதிகளும், பர்மாவின் சில பகுதிகளும் இவ்வரசின் கட்டுப்பாட்டின் கீழ் இருந்தன. இதன் பிரதமராக இந்திய தேசிய இராணுவம் என்ற விடுதலை இயக்கத்தின் தலைவராக இருந்த நோதாஜி சுபாஸ் சந்திர போஸே பொறுப்பேற்று இந்தியச் சுதந்திரத்திற்காக இராணுவ முறைமையிலான போராட்ட வடிவத்தை முன்னெடுத்துச் சென்றார்.  
இவ் இந்திய ஆசாத் ஹிந்த் அரசாங்கம் தனியான வங்கி, பணம், நீதிமன்றம் என ஒரு அரசுக்குரிய நிர்வாக பிரிவுகளை நிறுவியதோடு அதை திறம்படவும் செயற்படுத்தியிருந்தது. இவ்வரசு செர்மன், துருக்கி, சப்பான், குரோசியா, பர்மா, மன்சூக், பிலிப்பைன்சு முதலான ஒன்பது நாடுகளுடன் அரசாங்க உறவுகளைக் கொண்டிருந்தது. ஆனால் அது முழுமையாக யப்பானின் உதவியுடனேயே இயங்க வேண்டிய கட்டாயத்தில் இருந்தது. இதனால் இரண்டாம் உலகப் போரில் சப்பானின் தோல்வியையடுத்து இந்த அரசம் அதன் தலைவரும் மறைந்து போயினர்.
# இந்திய இடைக்கால அரசு

## இதனையும் காண்க

- இந்தியத் தலைமை ஆளுநரின் நிர்வாகக் குழு
- இந்திய மத்தியச் சட்டமன்றம்
- இந்தியத் தலைமை ஆளுநரின் நிர்வாகக் குழு
- இந்திய மாகாணங்களின் சபை
# ஏட்சி பனிமனிதன்

**ஏட்சி பனிமனிதன்** (*Ötzi the Iceman*, ), என்பது இயற்கையாய்ப் பாதுகாக்கப்பட்ட ஒரு மம்மி ஆகும். இதன் வயது 5,300 ஆண்டுகளுக்கும் அதிகம். இந்த மம்மி 1991 ஆம் ஆண்டு செப்டம்பர் மாதம் ஆல்ப்சு மலைக்கருகில் ஆஸ்திரிய - இத்தாலிய நாடுகளின் எல்லையில் இரு ஜெருமானியர்களால் கண்டறியப்பட்டது.  
இந்த மம்மி யாருக்குச் சொந்தம் என இத்தாலிக்கும் ஆஸ்திரியாவுக்கும் இடையில் சட்டப்பூர்வப் பிரச்சினை ஏற்பட்டது. தற்போதைக்கு இந்த மம்மி இத்தாலி நாட்டில் உள்ள தெற்கு தைரோல் தொல்லியல் அருங்காட்சியகத்தில் பார்வைக்கு வைக்கப்பட்டுள்ளது.
# ஏட்சி பனிமனிதன்

## மரணத்தின் காரணம்

2001 ஆம் ஆண்டில் எடுக்கப்பட்ட எக்ஸ் கதிர்ப்படம் மற்றும் சி.டி. ஸ்கேன் படங்கள் மூலம் ஓட்சியின் இடது தோளில் அம்பு நுனி ஒன்று இருப்பது கண்டறியப்பட்டது. அவரது உடையிலும் அதற்குப் பொருத்தமாக கிழியல் ஒன்று காணப்பட்டது. இக் கண்டறிதல் ஆராய்ச்சியாளர்களை ஓட்சி குருதிப் போக்கினால் இறந்திருக்கக் கூடும் என்று எண்ண வைத்தது. கூடுதல் ஆராய்ச்சிகளின் மூலம் மரணத்தின் முன் அம்பின் நுனிதவிர இதர பகுதிகள் நீக்கபட்டதையும் கை, மணிக்கட்டு மற்றும் மார்பு ஆகிய இடங்களிலும் காயம் இருப்பது கண்டறியப்பட்டது. தலைக்காயம் இருப்பது தலையில் அடிபட்டதை உணர்த்தியது.  
தற்போதைக்கு தலைக்காயமே மரணத்திற்கான காரணம் என்று நம்பப்படுகிறது. ஆய்வாளர்கள் மரணத்தின் காரணம் கீழே விழுந்ததாலா அல்லது பாறையில் மோதவைக்கப்பட்டதாலா என்று உறுதியாய்க் கூற இயலாமல் உள்ளனர்.
# ஏட்சி பனிமனிதன்

## பச்சை குத்தப்பட்டு இருந்தது

ஓட்சி பனிமனிதனின் உடலில் 57 இடங்களில் பச்சை குத்தப்பட்டு இருந்தது. இவை கார்பனால் ஆனவை ஆகும். இவை லம்பார் முதுகெலும்பின் இருபுறமும் செங்குத்தாக வரையப்பட்டு இருந்தன. மேலும் வலது கால் மூட்டு மற்றும் இரு கணுக்கால் ஆகியவற்றிலும் ஏராளமான இடங்களில் பச்சை குத்தப்பட்டு இருந்தது.  
எக்ஸ் கதிர்ப்படங்களை ஆராய்ந்ததன் மூலம் பச்சை குத்தப்பட்ட இடங்களில் இருந்த எலும்புகள் தேய்ந்து இருந்தது அறியப்பட்டது. எனவே வலியைப் போக்குவதற்கு அக்குபங்சர் போன்ற சிகிச்சையாக இவர் பச்சைகுத்திக் கொண்டிருக்கலாம் என்று நம்பப்படுகிறது.
# சொலெடாட் அல்வியர்

**மரியா சொலெடாட் அல்வியர் வாலென்சுயெலா ** (Maria Soledad Alvear Valenzuela) (சான் டியேகோ செப்டம்பர் 17, 1950) சிலி நாட்டு வழக்கறிஞர் மற்றும் அரசியல்வாதி ஆவார். சிலி கிறித்தவ சனநாயக கட்சியின் சார்பாக கிழக்கு சான்டியேகோ மாநகர வலயத்திலிருந்து மக்களவை (செனட்) உறுப்பினராக தேர்ந்தெடுக்கப்பட்டுள்ளார். கிறித்தவ சனநாயகக் கட்சியின் தலைவராக 2006-08 ஆண்டுகளில் இருந்தவர். பாட்ரிசியோ ஆல்வின், எடுயார்டோ பிரை ரூசு டாக்லெ மற்றும் ரிகார்டோ லாகோசு அரசுகளில் அமைச்சராகப் பணி புரிந்தவர். லகோசு அரசில் சிலி நாட்டு வ,லாற்றிலேயே முதன்முறையாக ஓர் பெண் வெளியுறவு அமைச்சராக பொறுப்பாற்றினார். 2005ஆம் ஆண்டிற்கான குடியரசுத் தலைவர் தேர்தல்களில் தன் கட்சியின் வேட்பாளராக போட்டியிட்டார். முன்னதாக ஆல்வின் அரசில் மகளிர்நல அமைச்சராகப் பணிபுரிந்தார். எடுயார்டோ ரூசு அரசில் நீதித்துறை அமைச்சராகப் பணியாற்றி குற்றவியல் சட்டங்களை முற்றிலுமாக காலனியாதிக்கச் சட்டங்களிலிருந்து மாற்றியமைத்தார்.
# சொலெடாட் அல்வியர்

## வெளியிணைப்புகள்

- Official senatorial campaign site (In Spanish)
- Alvear quits race to lead Chile (BBC News)  
.
# அலனைன் சுழற்சி

**அலனைன் சுழற்சி** *(alanine cycle)* அல்லது **குளுக்கோசு-அலனைன் சுழற்சி** என்பது கோரி சுழற்சிக்கு இணையான ஒரு சுழற்சி ஆகும். ஆக்சிஜனில்லா குளுக்கோசு சிதைவு வினையின் போது தசைகளில் லாக்டிக் அமிலம் உருவாகும் அதே வேளையில் உருவாகும் அலனைன் கல்லீரலுக்கு எடுத்துச் செல்லப்பட்டு அங்கு பைருவிக் அமிலமாக மாற்றப்படும்.
# விக்கிப்பீடியா:உங்களுக்குத் தெரியுமா/மார்ச் 30, 2011

- **கரோன் ஆறு** (படம்) பிரான்சின் முதன்மையான ஆறுகளுள் ஒன்று. ஸ்பெயின் பகுதியிலுள்ள பிரெனே மலையில் இருந்து உருவாகி <math>647</math> கி.மீ. பாய்ந்து பொர்தோ நகரருகே அட்லாண்டிக் பெருங்கடலில் கலக்கிறது.
- **வரையறுக்கப்பட்ட போர்** எனும் போரியல் கோட்பாடு போரில் ஈடுபடும் ஒரு தரப்பு எதிரியை அழிக்கத் தனது வளங்கள் அனைத்தையும் பயன்படுத்தாமல், ஒரு குறிப்பிட்ட அளவை மட்டுமே பயன்படுத்திப் போரிடுவதைக் குறிக்கும்.
- **பனாமா கால்வாய்** அமைக்கும் பணியில் மொத்தமாக 27,500 தொழிலாளர்கள் உயிரிழந்ததாக மதிப்பிடப்பட்டுள்ளது.
- ** வெள்ளை யானை**களின் நாடு என்று அழைக்கப்படும் தாய்லாந்தில் அவற்றுக்குத் தங்கத்தட்டில் வைத்தே உணவு வழங்கப்படும்.
- **பொன்னம்பலம் அருணாசலம்** என்பவர் மாணிக்கவாசகர் மற்றும் தாயுமானவர் பாடல்களைத் தமிழிலிருந்து மொழிபெயர்க்க ஜி. யூ. போப்புடன் இணைந்து பணியாற்றினார்.
# கலைமகள் ஹிதாயா

**கலைமகள் ஹிதாயா** (ஏப்ரல் 1, 1966 – நவம்பர் 23, 2020) ஹிதாயா ரிஸ்வி, ஹிதாயா மஜீத், மருதூர்நிஸா ஆகிய பெயர்களில் இலக்கியம் படைத்து வந்த இலங்கை எழுத்தாளரும், கவிஞரும் ஆவார்.
# கலைமகள் ஹிதாயா

## வாழ்க்கைக் குறிப்பு

அம்பாறை மாவட்டம், கல்முனை தேர்தல் தொகுதியில் சாய்ந்தமருது கிராமசேகவர் பிரிவில் யூ. எல். ஏ. மஜீத், ஸைனப் தம்பதிகளின் புதல்வியாக பிறந்த இவர் கல்முனை மகளிர் கல்லூரி, பம்பலப்பிட்டிய முஸ்லிம் மகளிர் கல்லூரி, கல்எளிய அரபுக்கலாபீடம் ஆகியவற்றில் கல்வி பெற்றவர். இவரின் கணவர் பொல்காவலையைச் சேர்ந்த எம். ஆர். எம். ரிஸ்வி. இவர்களுக்கு ரிஸ்னா, ரிஸ்லா, ரிஸ்கா, ரிஸ்லான் ஆகிய பிள்ளைகள் உள்ளனர்.
# கலைமகள் ஹிதாயா

## இலக்கிய ஈடுபாடு

தான் கற்கும் காலத்திலிருந்தே இலக்கியத்துறையில் ஈடுபாடு கொண்டிருந்த இவரின் கன்னிக் கவிதை (புதுக்கவிதை) ஏப்ரல் 1. 1982ம் திகதி 'மீண்டும்` எனும் தலைப்பிலும், அதேதினம் சிந்தாமணி பத்திரிகையில் அன்னை எனும் தலைப்பில் மரபுக்கவிதையும் பிரசுரமானது. அன்றிலிருந்து மூன்று தசாப்தங்காலமாக மரபுக்கவிதை, புதுக்கவிதை, சிறுகதை, கட்டுரை, நெடுங்கதை,மெல்லிசைப்பாடல்,விமர்சனம் என எழுதிவரும் இவர் 1000க்கு மேற்பட்ட புதுக்கவிதைகளையும், மரபுக்கவிதைகளையும் எழுதியுள்ளார். அத்துடன் 30 சிறுகதைகளையும், 100க்கும் மேற்பட்ட கட்டுரைகளையும் எழுதியுள்ளார்.
# கலைமகள் ஹிதாயா

## பிரசுரமான ஊடகங்கள்

இவரின் ஆக்கங்கள் தினகரன், சிந்தாமணி, தினபதி, வீரகேசரி, தினக்குரல், மித்திரன், நவமணி போன்ற தேசிய பத்திரிகைகளிலும், மற்றும் மல்லிகை, ஞானம், பாசமலர், தூது, அல்ஹஸனாத், கலைச்சுடர், இனிமை, கொழுந்து, சிரித்திரன், புதிய உலகம், சுவர், பூ, தூரிகை, யாத்ரா, விடிவு, நயனம், காற்று, கலை ஒளி, நவரசம், புதுயுகம், தினமுரசு, பார்வை, அழகு, இளநிலா, கண்ணாடி, மருதாணி, உண்மைஉதயம், நிதாஉல் இஸ்லாம் ஆகிய இதழ்களிலும், இந்தியாவிலிருந்து வெளிவரும் 'சமரசம்', அவுஸ்திரேலியாவிலிருந்து வெளிவரும் `தூண்டில்' ஆகிய இதழ்களிலும் இடம்பெற்றுள்ளன. இலங்கை வானொலியில் பல நிகழ்ச்சிகளிள் குரல்கொடுத்துள்ள இவர் ரூபவாகினிக் கவியரங்குகளிலும் பங்குகொண்டுள்ளார். அத்துடன் இலங்கை வானொலி மாதர் மஜ்லிஸ் பிரதித் தயாரிப்பாளராகவும் செயற்பட்டுள்ளார்.
# கலைமகள் ஹிதாயா

## வெளிவந்த நூல்கள்

- நாளையும் வரும் (புதுக்கவிதைத் தொகுதி).
- தேன் மலர்கள்-மரவுக் கவிதைத் தொகுதி. (இது இலங்கை முஸ்லிம் பெண் கவிஞரின் முதலாவது தொகுதி).
- இரட்டை தாயின் ஒற்றைக் குழந்தை -புதுக்கவிதைத் தொகுதி (கவிஞர் மஸீதா புன்னியாமினுடன் இணைந்து 2000 ம் ஆண்டில் வெளியீட்டுள்ளார்.)  
இவற்றுடன் கண்டி சிந்தனைவட்டத்தின் கவிதைத் தொகுதிகளான புதிய மொட்டுகள், அரும்புகள் ஆகியவற்றிலும், காத்தான்குடி கலை இலக்கிய வட்ட வெளியீடான மணிமலர்கள் மரபுக்கவிதைத் தொகுதியிலும், சாய்ந்தமருது நூல்வெளியீட்டுப் பணியகத்தின் வெளியீடான "எழுவான் கதிர்களிலும்" இன்னும் பல தொகுதிகளிலும் இவரது கவிதைகள் இடம்பெற்றன.
# கலைமகள் ஹிதாயா

## தடாகம் (சிற்றிதழ்)

இவரது இலக்கியப் பணியின் முக்கிய கட்டமாக தடாகம் கலை இலக்கியச் சஞ்சிகையைக் குறிப்பிடலாம். தடாகம் 12 இதழ்கள் வெளிவந்தன.
# கலைமகள் ஹிதாயா

## தடாகம் கலை இலக்கிய வட்டம்

இவரது தடாகம் கலை இலக்கிய வட்டத்தின் சார்பில் பல எழுத்தாளர்களை கௌரவித்துள்ளார். சில நூல்களின் வெளியீட்டு விழாக்களையும் நடத்தியுள்ளார். இவர் கிழக்கு மாகாணத்தில் வாழ்ந்தாலும் கொழும்பு வெள்ளவத்தை உணவகம் சபயாரில் நாகபூசணி கருப்பையா எழுதிய "நெற்றிக்கண்" கவி நூலை வெளியிட்டு வைத்தார். தாரிக்கா மர்சூக் எழுதிய "மனங்களின் ஊசல்கள்" எனும் கட்டுரை தொகுதியின் வெளியிட்டு விழாவை குருநாகல் நகர மண்டபத்திலும், "இரட்டை தாயின் ஒற்றைக்குழந்தை" கவி நூல் வெளியிட்டு விழாவை கண்டி 'சிட்டி மிசன் ' மண்டபத்திலும், பெண்களுக்கான மையத்து குளிப்பாட்டல், கபனிடல் நிகழ்வினை குருநாகல் (தெளியாகொன்ன ராயல் ரிசப்சென்ட் மண்டபத்திலும். பொல்காவெலை நகர சபை மண்டபத்திலும் நடத்தியுள்ளார்.
# கலைமகள் ஹிதாயா

## பெற்ற கௌரவங்கள்

- **கலைமகள்** விருது 1985, சாய்ந்தமருது இஸ்லாமிய கலை இலக்கிய ஒன்றியம்
- 1988ல் இளைஞர் சேவைகள் மன்றமும், இளைஞர் விவகார விளையாட்டுத்துறை அமைச்சும் இணைந்து நடத்திய கவிதைப் போட்டியில் அகில இலங்கை ரீதியாகவும், மாவட்ட ரீதியாகவும் முதலாம் இடத்தைப் பெற்றமைக்காக ஜனாதிபதி விருது.
- 1999 ஆம் ஆண்டு "ரத்ன தீப"சிறப்பு விருது பெற்ற முதலாவது பெண் கவிஞர்.
- 2002 இல் முஸ்லிம் கலாசார அமைச்சின் அனுசரணையோடு நடாத்தப்பட்ட உலக இஸ்லாமிய மா நாட்டில் வைத்து இளம் படைப்பாளிக்கான விருது.
- 2007 ம் ஆண்டு உயன்வத்தையில் நடைபெற்ற இலக்கிய விழாவில் "கலையரசு" விருது.
- 2009 இல் பிரதியமைச்சர் எஸ். நிஜாமுதீனால் நிந்தவூர், ஆர். கே.மீடியா பணிப்பாளர் ராஜகவி ராஹில் (இலங்கை வானொலி அறிவிப்பாளர்) சார்பில் "கவித்தாரகை" பட்டம் பெற்று கெளரவிக்கப்பட்டார்.
# இந்திய விண்வெளி தொழில்நுட்ப கழகம், திருவனந்தபுரம்

**இந்திய விண்வெளித் தொழில்நுட்ப கல்லூரி** (*Indian Institute of Space Science and Technology*) இந்திய விண்வெளித் துறையின் கட்டுப்பாட்டில் இயங்கும் நிகர்நிலைப் பல்கலைக்கழகமாகும். இது உலகில் முதன்முறையாக விண்வெளித்துறை சார்ந்த கல்விக்கென்று உருவாக்கப்பட்டுள்ள கல்லூரியாகும். இந்த கல்லூரி தொடங்க 26 ஏப்ரல், 2007 ம் ஆண்டு மத்திய அமைச்சரவை ஒப்புதல் அளித்தது. முன்னாள் விண்வெளித் துறை தலைவர் மாதவன் நாயர் இதனை 14 செப்டம்பர், 2007 அன்று தொடங்கி வைத்தார். தொடங்கி ஓராண்டுக்குள் இது நிகர் நிலைக்கல்லூரியாக தரம் உயர்த்தப்பட்டுள்ளது. இக்கல்லூரியில் பயிலும் மாணவர்களுக்கு இந்திய விண்வெளித்துறையில் பணிபுரிய வாய்ப்பு வழங்கப்படும். இக்கல்லூரியின் துணைவேந்தராக அப்துல் கலாம் உள்ளார்.
# இந்திய விண்வெளி தொழில்நுட்ப கழகம், திருவனந்தபுரம்

## துறைகள்

### இளங்கலைப்பட்டப் படிப்பு

- Control System,
- Computer,
- Digital Electronics
- Communications
- Manufacturing,
- Aeronautics
- Structural Design and Analysis
- Thermal and Propulsion areas.
- Earth and Space systems,
- Astrophysics & Planetary Science,
- Remote Sensing
- Chemical System
# இந்திய விண்வெளி தொழில்நுட்ப கழகம், திருவனந்தபுரம்

## துறைகள்

### முதுநிலை பட்டப்படிப்பு

- Applied and Adaptive Optics,
- Soft Computing and Machine learning,
- RF and Micro Systems
- Chemical System.
# இந்திய விண்வெளி தொழில்நுட்ப கழகம், திருவனந்தபுரம்

## துறைகள்

### ஆராய்ச்சிப் படிப்பு

விண்வெளித்துறையில் முனைவர் பட்டம் பெறலாம்.
# தேசிய தொலையுணர்வு மையம்

**தேசிய தொலையுணர்வு மையம்** (*National Remote Sensing Centre*) இந்திய விண்வெளித் துறையின் கீழ் இயங்கும் ஓர் மையமாகும். இம்மையம் ஐதராபாத் நகரின் தெற்கே 60 கட்டை (கிலோ மீட்டர்) தொலைவில் இயங்கி வருகின்றது. இந்திய தொலையணர்வு செயற்கைக்கோள் கொடுக்கும் தகவல்களை மதிப்பீடு செய்து, பயன்படுத்தும் விதத்தில் மாற்றுவது இதன் பணியாகும். நீர்நிலைத் தகவல்கள், வேளாண்மை, மண் மற்றும் நில மேலாண்மை, தாது பொருட்கள் கண்டறிதல், நிலத்தடி நீர் தகவல்கள், நில அளவிடுதல், கடல் மேலாண்மை மற்றும் மீன் கண்டறிதல், சுற்றுசூழல் நிலை, காடு மற்றும் சார்ந்த தகவல்கள், நகர் திட்டமிடுதல் ஆகிய பணிகளுக்கு தகவல்களை இம் மையம் கொடுக்கின்றது.
# தேசிய தொலையுணர்வு மையம்

## நிதி

தேசிய தொலையுணர்வு மையங்கள் பெரும்பாலும் மாநில மற்றும் மத்திய அரசின் நிதியினால் நிர்வகிக்கப்படுகிறது. ஆனால் செயற்கைக்கோள் அனுப்பும் படங்களை விற்பனை செய்வதன் மூலம் வணிகத்தையும் மேற்கொண்டு வருவாய் ஈட்டுகிறது. பல்வேறு அரசு, தனியார் அமைப்புகளுக்கு ஆலோசனையினையும் வழங்குகிறது. தகவல் அறியும் உரிமை எண்: என்.ஆர்.இ.எஸ்.சி / ஆர் / இ / 20/00021, வருவாய் மற்றும் மானிய மதிப்புகள் 2014 முதல் 2019 ஆண்டு வரை வெளியிடப்படுகின்றன.  
**தேசிய தொலையுணர்வு மையத்தின்** ஆண்டு வாரியான வருவாய் விவரம்
| 1 | 2014 - 2015 | 2085.21 | 670.83 | 29069.43 |  |
| --- | --- | --- | --- | --- | --- |
| 2 | 2015 - 2016 | 3069.84 | 191.99 | 37366.81 |  |
| 3 | 2016 - 2017 | 1007.49 | 838.77 | 38109.31 |  |
| 4 | 2017 - 2018 | 1417.69 | 1571.75 | 47271.95 |  |
| 5 | 2018 - 2019 | 1643.91 | 4872.03 | 49437.40 | } |
# விக்கிப்பீடியா:ஒத்தாசை பக்கம்/தொகுப்பு 4

## தமிழ் வழிக் கணினிக் கல்வி

தமிழ் மொழியில் கணினி தொடர்பாக கற்க முடியுமா? வன்பொருள் மென்பொருள் தொடர்பில் இணைய தளத்தில் எவ்வாறு கற்பது?
--59.99.137.136 12:32, 16 மே 2010 (UTC)  
தமிழ் மொழி மூலம் கணினி தொடர்பாக ஓரளவு கற்க முடியும். விக்கிப்பீடியாவில் உள்ள Tamil35 06:02, 22 ஆகஸ்ட் 2010 (UTC)
# விக்கிப்பீடியா:ஒத்தாசை பக்கம்/தொகுப்பு 4

## Multiple sclerosis

நண்பர்களே, வணக்கம். நான் Multiple sclerosis என்ற கட்டுரையை திருத்தி வருகிறேன். மல்ட்டிபிள் ஸ்கீளீரோசிஸ் என்பதற்கு தமிழாக்கம் மூளை, தண்டுவட மரப்பு நோய் என ஒரு அகராதியில் அளிக்கப்பட்டுள்ளது. ஆனால் இது மூளை முதுகுத்தண்டை மூடியுள்ள மையிலீன் உறை பாதிப்பினால் ஏற்படும் நோயாகும். இதனைத் தமிழில் எவ்வாறு அளிப்பது என்பதில் குழப்பமாக உள்ளது. மூளை தண்டுவட மரப்பு நோய் என்பது சரியானதாக இதற்கு தோன்றவில்லை. இதற்கு சரியான தமிழ் வார்த்தை அளிக்க உதவுமாறு பணிவன்புடன் கேட்டுக் கொள்கிறேன். நன்றி
:புருனோ அல்லது செல்வா உதவக்கூடும். செய்தி அனுப்புகிறேன். -- சுந்தர் <sup>\பேச்சு</sup> 06:32, 21 ஜூன் 2010 (UTC)
N.MUNIYANDI.OLDBAZARSTREET.KALLAL.SIVAGANG.
# விக்கிப்பீடியா:ஒத்தாசை பக்கம்/தொகுப்பு 4

## Multiple sclerosis

### விடை வேண்டும்

நண்பர்களே,
வணக்கம். கீழ்க்காணும் கேள்விகளுக்கு விரைவில் விடை அளிக்குமாறு பணிவுடன் கேட்டுக் கொள்கிறேன். --
1. nunchaku, cattle prods என்பதற்கு சரியான தமிழ் வார்த்தை என்ன?
1. clubs என்பதற்கு தடி, குறுந்தடி அல்லது குண்டாந்தடி எது சரியான வார்த்தை?
1. crowbars என்பதற்கு கடப்பாரை என்பது சரியா?
:club என்பதற்கு *குண்டாந்தடி* என தமிழ் இணையப் பல்கலைக்கழக அகரமுதலியில் தந்துள்ளார்கள். ஆனால் தமிழ் பேரகரமுதலியில் கணை, வளைதடி போன்ற பல இணைச் சொற்கள் தரப்பட்டுள்ளன. இடத்துக்கேற்ப தடி, வளைதடி, கைத்தடி, போன்றவற்றை ஆளலாம். crowbar- என்பது இன்றைய வழக்கில் கடப்பாரை என்றே குறிக்கப்படுகிறது. அதே வேளையில் கன்னம் போன்ற பிற சொற்களும் வழக்கில் உள்ளன. cattle prod என்பதை முடுக்கி, மாட்டு வண்டி முடுக்கி, சாட்டை போன்ற சொற்களால் குறிக்கலாம். -- சுந்தர் <sup>\பேச்சு</sup> 07:18, 29 மே 2010 (UTC)
# விக்கிப்பீடியா:ஒத்தாசை பக்கம்/தொகுப்பு 4

## தமிழாக்க உதவி

what is tamil word for "Knowledge Representation"?
representation-பிரதிநிதித்துவம் சரியா? வெளிப்பாடு சரியா?  
நண்பரே மொழிப் பிரதிநிதித்துவப்படுத்தல் என்பது சரியாக இருக்கும் என்று நினைக்கிறேன்  
அன்புள்ள அய்யா,
மிக்க நன்றி...மீண்டும் கலைச்சொல்லாக்கத்தில் அறிஞர்கள் உதவி தேவைப்படுகின்றது
Grid Computing,Simulation என்பதற்கு எப்படி பொருத்தமாக தமிழில் சொல்லாக்களாம்.
தமிழ்க் கலைச்சொல்லாக்கத்தில் படிப்பதற்கு இணையத்தளம் இருந்தால் விவரங்கள் தரவும்....
நன்றி..
இரா.சுதர்சன்..--சுதர்சன் 09:22, 26 ஏப்ரல் 2010 (UTC)
:சுதர்சன், நீங்கள்தமிழ் விக்சனரியை பயன்படுத்தலாம். அங்கு ஒரு இலக்கத்திற்கும் மேலான சொற்கள் தரப்பட்டுள்ளன.தவிர, அதன் சமுதாய வலைவாசல் பக்கத்தில் இணைய அகரமுதலிகளின் பட்டியல் உள்ளது.
- Grid Computing -- பின்னல் கணிமை
- Simulation -- உருவகப்படுத்துதல்
--மணியன் 09:35, 26 ஏப்ரல் 2010 (UTC)
# விக்கிப்பீடியா:ஒத்தாசை பக்கம்/தொகுப்பு 4

## தமிழாக்க உதவி

### தமிழாக்க உதவி

அன்பு நண்பரே,
வணக்கம். கீழ்க்காணும் கேள்விகளுக்கு விரைவில் விடை அளிக்குமாறு பணிவுடன் கேட்டுக் கொள்கிறேன்.
machine learning என்பதற்கு இயந்திர சுய அறிவூட்டம் என்பது சரியா? இல்லையென்றல் அதற்கான கலைச்சொல் என்ன?--
:அறிவூட்டம் (பிறர் ஊட்டும் அறிவு)என்பதே சுயம் என்பதோடு முரணாக உள்ளது. learning என்பது கற்றல் என்று பொருள்படும். **இயந்திர சுயகற்றல்** என்பது நேரடி மொழிபெயர்ப்பாக இருக்கும். அல்லது தானாகவே செயலாக்கப்படும் சில வினைகள்,தற்கொலை,தன்னிச்சை,தற்காத்தல் போன்று , இன்னும் விள்ளக்கமாக **பொறியின் தற்கற்றல்** என்றும் பெயரிடலாம் என்பது எனது கருத்து.--மணியன் 04:42, 26 ஏப்ரல் 2010 (UTC)
::மணியன் சொன்னது சரிதான். எனினும் *பொறி தானாகக் கற்றல்* அல்லது கணி தானாய்க்கற்றல் அல்லது *கணியின் தற்கற்றல்* எனலாம். --செல்வா 05:51, 26 ஏப்ரல் 2010 (UTC)
machine learning என்பது எந்திரத்தின் உதவியோடு கற்றல் அல்லது பொறியூடக கற்றல் என்று கொள்ளலாம். ஆயினும் இன்னொரு அர்த்தத்தில் எந்திர தனமாக கற்றல் என்றும் பொருள் படுத்தலாம்.  
1. Data mining என்பதற்கு தகவல் சுரங்கி என்பது சரியா?
1. எனது தலைப்பிற்குத் தமிழில் பெயரிட்டு அடைப்புக் குறியில் ஆங்கிலத்தில் பெயரிடலாமா?
1. இரண்டு A4 தாள்கள் என்றால் மொத்தமாக 4 பக்கங்களா அல்ல 2 பக்கங்களா, அதாவது A4 தாளின் இரு பக்கங்களும் எழுதலாமா?
1. தரவுத்தளம் என்பது சரியா அல்ல தரவுதளம் என்பது சரியா?  
நன்றி. --
:உங்கள் ஆர்வத்துக்கு நன்றி.
1. Data mining என்பதற்கு *தகவல் சுரங்கி* சரியான மொழிபெயர்ப்பு **அல்ல**. தரவுகளில் பொதிந்துள்ள அறிவை வெளிக்கொணர்தல் என்று பொருள்படுமாறு அமைக்க வேண்டும். விக்கிப்பீடியா:கலைச்சொல் ஒத்தாசை பக்கத்தை அணுகவும். பயனர்கள் இங்கும் உதவக்கூடும்.
1. தமிழில் மட்டுமே தலைப்பைத் தந்தால் போதுமானது. கட்டுரைக்குள்ளிருந்து ஆங்கில விக்கி கட்டுரைக்கு இணைப்பு தரலாம்.
1. இரண்டு பக்கங்களே போட்டிக்குப் பரிந்துரைக்கப்பட்டது. இருப்பினும் இதை ஒரு வழிகாட்டலாகக் கொண்டு கட்டுரைக்கான தேவையைப் பொருத்து சற்று நீட்டிக் கொள்ளலாம்.
1. *தரவுத்தளம்* சரியென நான் கருதுகிறேன். மற்றவர்கள் கருத்தையும் பொருத்து முடிவு செய்யலாம். -- சுந்தர் <sup>\பேச்சு</sup> 04:59, 12 ஏப்ரல் 2010 (UTC)
# விக்கிப்பீடியா:ஒத்தாசை பக்கம்/தொகுப்பு 4

## தலைப்பைத் தேர்ந்தெடுத்தல்

which one of language is best for writting my title ? wether it ll be tamil or english or both language ? if i can chosse for my title about medicine what are the basic for writing my title ?  
:கட்டுரைத் தலைப்புகள் தமிழில் மட்டுமே இருக்க வேண்டும். மருத்துவம் தொடர்பாகக் கட்டுரைகளைக் கட்டாயம் வரவேற்கிறோம். சில தலைப்புகளை வலைவாசல்:கட்டுரைப்போட்டி/தலைப்புகள்_பட்டியல்#மருத்துவம் என்ற பக்கத்தில் காணலாம். இவை தவிர தமிழ் விக்கிப்பீடியாவில் இல்லாத எந்த ஒரு கலைக்களஞ்சியத் தலைப்பிலும் கட்டுரை எழுதலாம். இங்கு ஏற்கனவே எழுதப்பட்டுள்ள மருத்துவம் தொடர்பிலான கட்டுரைகளைக் காண **'வார்ப்புருக்கள் மூலம் உருவாக்கப்படுகின்றன. தமிழ் விககிப்பீடியாவில் உள்ள வலைவாசல்களை "உலாவி" பாருங்கள். வார்ப்புருக்களைப் பற்றி படித்தறியுங்கள். சற்றே துய்ப்பறிவு கொண்டவர்களே இதனை வடிவமைக்க முடியும். --மணியன் 10:24, 9 ஏப்ரல் 2010 (UTC)
data mining may means - thakaval akazhthal
# விக்கிப்பீடியா:ஒத்தாசை பக்கம்/தொகுப்பு 4

## கட்டுரைப் பக்கங்களை இணைத்தல்

எனது கட்டுரை 'அமரர் ஜீவா' என்பதை ஜீவானந்தம் என்கின்ற கட்டுரையோடு இணைக்க செய்தி வந்துள்ளது...இதை நான் எப்படி சாத்தியப்படுத்துவது?
:இரு கட்டுரைகளையும் இணைத்துள்ளேன், இராகவப்பாண்டியன். -- சுந்தர் <sup>\பேச்சு</sup> 06:58, 5 ஏப்ரல் 2010 (UTC)
அமரர் ஜீவா,தமிழ்நாட்டு அரசியல் வாதிகலில் மதிபிர்குரியவர்.இவர் ஒரு இடது சாரி சின்தனையாலர்.இ.செங்குட்டுவன் .வத்தலகுன்டு
# விக்கிப்பீடியா:ஒத்தாசை பக்கம்/தொகுப்பு 4

## விக்கிப்பீடியாவில் படங்களை எப்படி சேர்ப்பது.

அதாவது திருப்பதி குறித்த செய்திகளை அளித்தேன். ஆனால் திருப்பதி படங்களை இணைக்க முடியவில்லை. மேலும் விக்கிப்பீடியாவில் உள்ள டுல்ஸ்&ல் படங்கள் எனும் ஐ கானில் படங்களை சேமிக்க முடியவில்லையே.  
:: நல்வரவு. முன்னர் இக் கோள்வி பல முறை கேட்கப்பட்டுள்ளது. இங்கு பதில்களைக் காணலாம்: விக்கிப்பீடியா:ஒத்தாசை பக்கம்/படம் சேர்ப்பது எப்படி. மேலும் சந்தேகங்கள் இருந்தால், இங்கு கூறவும். நன்றி. --Natkeeran 03:12, 23 மார்ச் 2010 (UTC)  
:: எ.கா:
# விக்கிப்பீடியா:ஒத்தாசை பக்கம்/தொகுப்பு 4

## இணைய தளமா?இணையத் தளமா? எது சரி?

இணைய தளமா?இணையத் தளமா? எது சரி?
: எனக்கும் இந்தக் குழப்பம் உள்ளது. இணையத்தில் இணையத்தளம் என்று பெரும்பாலும் எழுதுகிறோம். அச்சு ஊடகங்கள் இணைய தளம் என்று எழுதுகின்றன. இது குறித்த இலக்கண விதியை யாராவது தெளிவுபடுத்தினால் நலம்--ரவி 14:38, 14 ஏப்ரல் 2010 (UTC)
இணையத்தளம் என்பதேசரி;தமிழ் இலக்கணப்படி சரியான ஒன்று. இணையம்+தளம்= இணையத்தளம். மரம்+கிளை=மரக்கிளை என்பதுபோல. இணையத்தின் தளம் அல்லது இணையத்தது தளம் என வேற்றுமைப்புணர்ச்சியாகக் கொண்டால்:
"மகர இறுதி வேற்றுமை யாயின்/ துவரக்கெட்டு வல்லெழுத்து மிகுமே" என்ற தொல்காப்பியச்சூத்திரத்தின்படி (எழுத்ததிகாரம்,310) அது `இணையத்தளம்` என்றுதான் ஒற்றுமிகுந்து புணரும். மரக்கோடு, மரச்செதிள், மரத்தோல், மரப்பூ என்பதுபோல. இங்கு மகரம் கெட்டு வல்லெழுத்துமிகுந்தது என்பதாம்.
இனி இணையத்தளம் என்பதனை இருபெயரொட்டுப்பண்புத்தொகையாகக் கொண்டாலும் ஒற்றுமிகுவதுதான் சரி. தாமரைப்பூ என்பதுபோல். இணையம் என்பது சிறப்புப்பெயர்; தளம் என்பது பொதுப்பெயர் . பலதளங்கள் உண்டு அவற்றுள் இது இணையத்தளம் என்பதாம். எனவே அல்வழியில் பார்த்தாலும் ஒற்றுமிகுவதே சரி.
பொதுவாக "இயல்பினும் விதியினும் நின்றஉயிர்முன் கசதப மிகும்" (நன்னூல், 165)என்றசூத்திரத்தின்படி, இணையம் என்பது மகரம் கெட்டு 'இணைய' என்று உயிர் ஈறாக நின்றது; அதன்பின்னர் வந்த 'தளம்' என்ற சொல்லுக்கேற்பத் தகரஒற்று மிகுந்தது. எனவே இணையத்தளம் என்று எழுதுவதே சரியான ஒன்று. அச்சு ஊடகங்கள் எப்பொழுதும் எழுத்துக்குறைப்பிலேயே கவனம் செலுத்துவன அவர்களுக்கு இலக்கணம் பற்றி என்ன கவலை?. என்னசெய்வது? இதில் மிச்சம்பிடித்துத்தான் பெரும் கோட்டை கட்டப்போகின்றார்கள்? உண்மையில் கோட்டைகட்டுகின்றார்களா? கோட்டைவிடுகின்றார்களா?--Meykandan 09:22, 28 ஏப்ரல் 2010 (UTC)
:அருமையான விளக்கம். நன்றி--ரவி 10:47, 28 ஏப்ரல் 2010 (UTC)
::மெய்கண்டானின் விளக்கத்தை வலைத்தளம் கட்டுரையின் உரையாடல் பக்கத்தில் சேர்த்துள்ளேன்.--Kanags <sup>\உரையாடுக</sup> 11:18, 28 ஏப்ரல் 2010 (UTC)
# விக்கிப்பீடியா:ஒத்தாசை பக்கம்/தொகுப்பு 4

## எப்படி எழுதுவது?

can we add pictures to the essay or simply the text is enough? please guide me
is it we have to include references within the space(A4 sheet) given for the essay?kindly guide me  
.--  
:Please Do NOT write in A4 sheet and send. Type the essay using Unicode Tamil font (Tamil typing guidelines here) and upload it in .doc or .odt format (You can use MS latha font) at http://tamilint2010.tn.gov.in --[[பயனர்:saravana] 14:38, 14 ஏப்ரல் 2010 (UTC)  
How to upload the writed documents? please help me. and how to add up-loaders details?§ lovelysarathi §  
:: கட்டுரையை இங்கு விக்கிக் கட்டுரையாக இட முடியும். நீங்கள் கட்டுரைப் போட்டிக்காகத் தரவேற்ற (upload) விரும்பினால், இந்த முகவரியில் செய்யலாம்: http://tamilint2010.tn.gov.in. தமிழ் விக்கியில் நீங்கள் படங்களைத் தரவேற்ற முடியும். அதற்கு இடப் பக்கத்தில் உள்ள கருவிப் பெட்டியில் **கோப்பைப் பதிவேற்று** என்று உள்ளது. அதைச் சொடுக்கித் தரவேற்றலாம். மேலும் தெளிவு வேண்டும் என்றால் கூறவும். --Natkeeran 15:24, 17 ஏப்ரல் 2010 (UTC)
"வாழ்க வளமுடன்" என்று வாழ்த்துகிறோம்."வாழ்க வளமுடன்" என்பது சரியா? அல்லது "வாழ்க வளத்துடன்" என்பது சரியா?(Muttuvancheri natarajan)--MUTTUVANCHERI NATARAJAN 16:43, 5 மே 2010 (UTC)
# விக்கிப்பீடியா:ஒத்தாசை பக்கம்/தொகுப்பு 4

## தலைப்புக்கள்

- already available spectrometer in wikipedia  
Spectrometer க்கான கட்டுரை தமிழ் விக்கிப்பீடியாவில் உள்ளதா என்று கேட்டிருக்கிறீர்களானால்......  
இது தொடர்பான பல கட்டுரைகள் தமிழ் விக்கிப்பீடியாவில் இருப்பதை நீங்கள் காணலாம். நிறமாலை ஒளிமானி (Spectrophotometery), நிறமாலையியல் (Spectroscopy) என்ற கட்டுரைகளும், நிறமாலை பகுப்பாய்வி (Spectrum analyzer) என்ற நிறைவு செய்யப்படாத ஒரு கட்டுரையும் உள்ளன. ஆங்கில விக்கிப்பீடியாவில் Spectrometer, Photometer க்கு தனியாக கட்டுரைகள் உள்ளன. அதன் தமிழாக்கத்திற்கான இணைப்பை அங்கே காணவில்லை. வெவ்வேறு பெயர்களிட்டு தமிழ் விக்கியில் தேடிப் பார்த்தும் கிடைக்கவில்லை. எனவே Spectrometer க்கு தனியான கட்டுரை தமிழில் இல்லை என்றே நினைக்கிறேன். இங்கே கொடுக்கப்பட்டுள்ள இணைப்புக்களைப் பார்த்தீர்களானால், நீங்கள் தெரிவு செய்யும் தலைப்பைப் பற்ரிய முடிவுக்கு வரலாம். --கலை 12:49, 15 ஏப்ரல் 2010 (UTC)
how will i write in tamil? please tell  
தமிழின் யாப்பிலக்கணச் சிறப்பை பற்றி எழுதிள்ளேன். உலகத்தமிழ் இணைய மாநாடு கட்டுரைப் போட்டியில் மாணவர்கள் மட்டும் தான் கலந்து கொள்ள வேண்டுமா? அல்லது பொதுமக்களும் கலந்து கொள்ளலாமா? ஆம் என்றால் என்ன செய்ய வேண்டும்.--  
::வருகைக்கு நன்றி, கட்டுரைப்போட்டி இப்போது மாணவர்கள் மட்டுமல்லாமல் அனைவருக்கும் திறந்து விடப்பட்டுள்ளதாக அறிகிறேன். மேலும் விபரங்களுக்கு வலைவாசலைப் பாருங்கள்.--Kanags <sup>\உரையாடுக</sup> 20:58, 18 ஏப்ரல் 2010 (UTC)  
:யாப்பிலக்கணச் சிறப்புகளைப் பற்றி நீங்கள் எழுதியுள்ளதை அறிந்து மகிழ்கிறேன். கட்டுரைப்போட்டியில் பொதுமக்கள் அனைவரும் கலந்து கொள்ளுமாறு திறந்து விடப்பட்டுள்ளது. நீங்கள் http://tamilint2010.tn.gov.in/ தளத்துக்குச் சென்று 'பதிவு' என்ற இணைப்பை அழுத்துங்கள். திரையில் வரும் படிவத்தில் 'பிரிவு' என்ற வரிசையில் 'பொதுமக்கள்' எனத் தேர்ந்தெடுக்கவும். -- சுந்தர் <sup>\பேச்சு</sup> 04:26, 20 ஏப்ரல் 2010 (UTC) (பி.கு. இத்தகவலை வலைவாசலிலும் சேர்க்க வேண்டும்.)  
respected sir,
I read the information that in case of selecting the topics we should give the topics in the search engine, if any informations available it will be displayed or else no information will be displayed, but even if we give the topics in the search engine that are red marked, we get some information about it.so i feel some what difficult to select the topics, so help me how to decide whether the information about the topics which we give is already available or not
:Your help is available here --மணியன் 04:48, 30 ஏப்ரல் 2010 (UTC)
# விக்கிப்பீடியா:ஒத்தாசை பக்கம்/தொகுப்பு 4

## படிமங்கள் இடுதல்

நீங்கள் படிமங்கள் என்று குறிப்பிடுவது புகைப்படங்கள் தானே. நான் அவற்றை கூகுள் சர்ச் என்ஜினில் இருந்து எடுத்து பயன் படுத்துகிறேன். அவற்றை பயன்படுத்தக் கூடாதா? அப்படியெனில் புகைப்படங்களை எங்கு இருந்து எடுக்க வேண்டும் என்பதை கூறவும்.
பெரும்பாலும் கூகுள் இணையதளத்தில் இருந்து தான் நான் புகைப்படங்களை எடுத்து வருகிறேன்.
: கூகுள் அல்லது இதர இணையதளங்களில் காப்புரிமையுள்ள புகைப்படங்களை விக்கிப்பீடியாவில் பதிவேற்றக் கூடாது. சிறப்பான படிமங்களை விக்கி காமன்சில் பெறலாம். --பரிதிமதி 18:00, 29 ஏப்ரல் 2010 (UTC)  
how to add a essay in this site  
I have submiited my article ' World Malaria Day" for World Tamil conference. It is an Azhahi format. Shall i type it again in Latha font. Kindly send details, please. N. Bhaskar. Email: nagbhas15@yahoo.com
:Please send your article in Latha font to ravidreams at gmail dot com as soon as possible. Thanks--ரவி 15:54, 17 மே 2010 (UTC)
# விக்கிப்பீடியா:ஒத்தாசை பக்கம்/தொகுப்பு 4

## கட்டுரை தலைப்பை மாற்றுவது எப்படி?

ஐயா, வணக்கம்
விக்கிப்பீடியாவில் நான் இயற்றிய கட்டுரையில் உள்ள தவறுகளை திருத்திக்கொண்டு வருகிறேன். கட்டுரையின் தலைப்பில் சிறு தவறு உள்ளது. என்னால் தலைப்பில் உள்ள தவறை சரிசெய்ய முடியவில்லை. எவ்வாறு தலைப்பை சரிசெய்வது என்று கூற வேண்டும்?--
:கட்டுரையின் மேற்பக்கத்தில் உள்ள “நகர்த்துக” என்ற பொத்தானை அழுத்தி சரியான தலைப்பை அதில் இட்டு சேமியுங்கள்.--Kanags <sup>\உரையாடுக</sup> 23:53, 21 மே 2010 (UTC)
# விக்கிப்பீடியா:ஒத்தாசை பக்கம்/தொகுப்பு 4

## அழைப்பு

மதிப்பிற்குரியீர்!
அன்பு வணக்கம்!  
நான் விக்கிபீடியாவுக்குக் கைப்பேசி வழியே பங்களிப்பவன்! ஆனால் இவ்வாறு பங்களிப்பதில் எனக்குப் பல சிக்கல்கள் உள்ளன.  
'என் விருப்பத்தேர்வுகள்' பக்கத்தின் கீழ்ப் பகுதியிலுள்ள 'சேமி' பொத்தானை என்னால் பயன்படுத்த முடியவில்லை. அதை அழுத்தினால் அந்தப் பக்கம் மறுவரவு (refresh) ஆகிறதே தவிர நான் செய்த மாற்றங்கள் பதிவாக மாட்டேன்கிறது!  
'செல்' , 'தேடுக' ஆகிய பொத்தான்கள், தொகுத்தல் பக்கத்தின் மேற்பகுதியிலுள்ள பொத்தான்கள் போன்றவற்றிலும் இதே சிக்கல்தான். இது மட்டுமின்றித், தமிழ் விக்சனரியில் ஒரு சொல்லுக்கான பொருளைத் தேடுதல், கோப்பைப் பதிவேற்றுதல் போன்ற வேலைகளையும் கைப்பேசி வழியே செய்ய இயலவில்லை!  
ஏன் இந்தச் சிக்கல்கள்? இவற்றுக்கு என்ன தீர்வு? ஒருவேளை எனக்குத்தான் சரியான பயன்பாட்டு முறை தெரியவில்லையா? அப்படியென்றால் அன்பு கூர்ந்து யாராவது எனக்குக் கற்பிக்க முன்வருமாறு வேண்டுகிறேன்!  
அப்படியில்லாமல் விக்கிபீடியாவைக் கைப்பேசி வழியாக அணுகினால் இப்படிப்பட்ட கோளாறுகள் ஏற்படத்தான் செய்யும் எனில், கைப்பேசி வழியாகவும் விக்கிபீடியாவுக்குப் பங்களிக்கும் அளவுக்கு அதன் தரத்தை விரைவில் மேம்படுத்தக் கோருகிறேன்!  
விக்கிபீடியாவுக்குக் கைப்பேசி வழியே பங்களிப்பவர்கள் என்னைத் தவிர வேறு யாரேனும் இருந்தால் அவர்கள் அன்பு கூர்ந்து அவர்களின் அனுபவங்களையும் யோசனைகளையும் என்னோடு பகிர்ந்து கொள்ளுமாறு கேட்டுக் கொள்கிறேன்!
நன்றி! வணக்கம்!--இ.பு.ஞானப்பிரகாசன் 13:40, 4 ஜூன் 2010 (UTC)
# விக்கிப்பீடியா:ஒத்தாசை பக்கம்/தொகுப்பு 4

## நிழற்படத்தைப் பதிவேற்றுவது எப்படி? ( How can I upload an image? )

நிழற்படத்தைப் பதிவேற்றும் முறைகள் குறித்து எனக்கு யாரேனும் தெளிவாகக் கூற முடியுமா? உதவி
தேவை! உதவ நினைப்போர் உதவுங்கள்!
--ச.அ. சூர்ய பிரகாஷ். 12:14, 7 ஜூன் 2010 (UTC)  
:இடது பக்கத்தில் உள்ள கருவிப் பெட்டியில் "கோப்பைப் பதிவேற்று" என்பதைத் தெரிவு செய்யுங்கள்.--Kanags <sup>\உரையாடுக</sup> 12:46, 7 ஜூன் 2010 (UTC)  
படத்தினை இணைப்பது பற்றி இன்னும் கொஞ்சம் விரிவாக சொன்னால் பயனுள்ளதாக இருக்கும்!, செய்வீர்களா. - ஜெகதீஸ்வரன்.  
:இடது பக்கத்தில் உள்ள கருவிப் பெட்டியில் "கோப்பைப் பதிவேற்று" என்ற இணைப்பை சொடுக்கியதும் பதிவேற்றப்பக்கத்துக்கு செல்லுவீர்கள். அங்கு உங்கள் கணினியில் இருந்து மூல கோப்பை இணைத்ததும் மூல கோப்பின் பெயரே இலக்குக் கோப்பின் பெயராக தோன்றும். இதை மாற்ற வேண்டுமானால் நீங்கள் மாற்றிக்கொள்ளலாம். இப்படத்தை \ கோப்பை பற்றி ஏதாவது விளக்கம் இருந்தால் அதை "சுருக்கம்" என்ற பகுதியில் தரலாம். பின்பு **அனுமதி** என்ற பகுதியில் சரியான அனுமதியை தேர்வுசெய்ய வேண்டும். அப்புறம் "கோப்பை பதிவேற்று" என்ற பொத்தானை சொடுக்கியதும் அக்கோப்பை தமிழ் விக்கிப்பீடியாவின் பயன்பாட்டுக்கு தயாராகிவிடுகிறது. --குறும்பன் 17:16, 24 ஜூன் 2010 (UTC)
# விக்கிப்பீடியா:ஒத்தாசை பக்கம்/தொகுப்பு 4

## பெயர் மாற்றம்

விக்கியில் ஆங்கிலத்திலுள்ள என் பயனர் பேரை (Surya Prakash.S.A.) தமிழில் மாற்ற விரும்புகிறேன். மாற்ற முடியுமா? எவ்வாறு என யாரேனும் கூறினால் நன்று...பதிலுக்காகக் காத்துக் கொண்டிருக்கும் உங்கள் விக்கியன் --சூர்ய பிரகாசு.ச.அ. 14:47, 15 ஜூன் 2010 (UTC)  
:: பயனர் பேச்சு:Surya Prakash.S.A. பக்கத்தில் பதில் தரப்பட்டுள்ளது.
# விக்கிப்பீடியா:ஒத்தாசை பக்கம்/தொகுப்பு 4

## கையெழுத்திடுதலில் ஓர் ஐயம்!

அன்புடையீர்!  
வணக்கம்! 'வார்ப்புருக்கள்' பகுதியில், கையெழுத்திடும்பொழுது ~ என்ற குறியை நான்கு முறை இட்டால் நாள், நேரத்துடன் கூடிய கையெழுத்திடலாம் என்றும் அதையே மூன்று முறை இட்டால் நம் பயனர் பக்கத்துக்கான இணைப்பு மட்டும் இருக்குமாறு கையெழுத்திடலாம் என்றும் கூறப்பட்டுள்ளது. இது போல் நம் பேச்சுப் பக்கத்துக்கான இணைப்புடன் கூடிய கையெழுத்திடுவது எப்படி என்று கனிவு கூர்ந்து யாராவது எனக்குக் கற்பிக்கக் கோருகிறேன்!--இ.பு.ஞானப்பிரகாசன் 11:34, 1 ஜூலை 2010 (UTC)  
:நீங்கள் விருப்பத்தேர்வுகள் பக்கத்துக்குச் சென்று அங்கு கையொப்பம் என்றுள்ள பெட்டியில் விரும்பிய விக்கி நிரலை இடலாம். என்னுடைய ஒப்பம் என்ற நிரல் வழியாக வருவது. -- சுந்தர் <sup>\பேச்சு</sup> 11:58, 1 ஜூலை 2010 (UTC)
# விக்கிப்பீடியா:ஒத்தாசை பக்கம்/தொகுப்பு 4

## அளவில் நீண்ட பக்கங்களைச் சிறு பகுதிகளாகப் பிரித்து, ஒன்றையொன்று இணைப்பது எப்படி?

விக்கிமூலத்தில் திருவிவிலியப் பக்கங்களைப் பதிவேற்றிவருகிறேன். ஆனால்,** எச்சரிக்கை: இந்தப் பக்கம் 213 கிலோபைட்ஸ் நீளமானது; 32 kb யை அண்மிக்கும் அல்லது அதிலும் கூடிய அளவுள்ள பக்கங்களைத் தொகுப்பதில் சில உலாவிகளுக்கு பிரச்சினை உண்டு. தயவுசெய்து பக்கங்களைச் சிறிய பகுதிகளாகப் பிரிப்பது பற்றிக் கவனத்தில் எடுக்கவும்** என்னும் செய்தி வருகிறது.
- **கேள்வி:** - நான் தொகுக்கின்ற பக்கத்தை மூன்று நான்கு பகுதிகளாகப் பிரித்து, அவற்றிற்கிடையே *இணைப்பு* (link) உருவாக்கிட எண்ணுகிறேன். அதைச் செய்வது எப்படி? விக்கியின் *பயனர் உதவி*, *ஒத்தாசை* போன்ற பக்கங்களைப் பார்த்ததில் மேற்கூறிய இடர்ப்பாட்டுக்குத் தீர்வு கிடைக்கவில்லை. உதவி நாடுகிறேன். நன்றி!--பவுல்-Paul 22:21, 1 ஜூலை 2010 (UTC)  
:: ஒரு பரந்த விடயம் பற்றி எழுத முற்படும் போது, அந்த விடயம் பற்றி ஒரு பொது அறிமுகக் கட்டுரையை எழுதி, பின்னர் அதோடு தொடர்புடைய பல்வேறு விடயக் கட்டுரைகளுக்கு இணைப்புத் தரலாம். இதன் மூலம் எல்லா விடயங்களையும் ஒரே கட்டுரையில் சொல்ல வேண்டிய அவசியம் இல்லை. எனினும் 100-150 Kb என்றால் பரவாயில்லை. எ.கா தமிழர் என்ற கட்டுரையை நோக்குக. அதில் பல்வேறு முதன்மைக் கட்டுரைகளுக்கு சுட்டி தரப்பட்டுள்ளது. அதை இவ்வாறு செய்யலாம். . இரண்டு சதுர பிறக்கட்டுக்களுக்குள் போடுதல் மூலம் இணைப்புத் தரலாம். எ.கா கிறித்தவம் . மேலும் விளக்கம் வேண்டும் எனின் கூறவும். --Natkeeran 22:30, 1 ஜூலை 2010 (UTC)  
:::தமிழர் கட்டுரையையும் அதில் தரப்டுகின்ற முதன்மைக் கட்டுரைகள் இணைப்பு முறையையும் பார்த்தேன்; பயனடைந்தேன். தரமான படைப்புகள். நக்கீரன் வழிகாட்டலுக்கு நன்றி!--பவுல்-Paul 23:00, 1 ஜூலை 2010 (UTC)
::::விக்கிப்பீடியா கட்டுரைகளுக்கு நற்கீரனின் பரிந்துரை ஏற்றுக்கொள்ளத்தக்கது. ஆனால் விக்கிமூலம், மற்றும் விக்கிநூல் கட்டுரைகளுக்கு ஏற்றுக்கொள்ளத்தக்கதல்ல. அவை முழுமையாகக் கொடுக்கப்பட வேண்டும். ஆனால் பகுதி பகுதியாக வெவ்வேறு பக்கங்களை உருவாக்கலாம். உதாரணத்திற்குப் பார்க்க: விக்கிமூலத்தில் பொன்னியின் செல்வன். இதில் அத்தியாயம் அத்தியாயமாகப் பிரித்து எழுதப்பட்டுள்ளது. எப்படி ஏனைய அத்தியாயங்களுக்கு இணைப்புக் கொடுக்கப்பட்டிருக்கின்றது என்பதை அறிய பின்வரும் அத்தியாயத்தைப் பாருங்கள்: பொன்னியின் செல்வன்/புது வெள்ளம்/ஆடித்திருநாள்.--Kanags <sup>\உரையாடுக</sup> 01:06, 2 ஜூலை 2010 (UTC)
# விக்கிப்பீடியா:ஒத்தாசை பக்கம்/தொகுப்பு 4

## நன்றி!

கையெழுத்திடும் முறை பற்றி நான் கேட்டிருந்த ஐயத்திற்குத் திரு. சுந்தர் அவர்கள் பதிலளித்திருப்பதை இன்றுதான் கண்டேன். நன்றி நண்பரே!--இ.பு.ஞானப்பிரகாசன் 11:54, 2 ஆகஸ்ட் 2010 (UTC)
# விக்கிப்பீடியா:ஒத்தாசை பக்கம்/தொகுப்பு 4

## நன்றி!

### வார்ப்புருத் தேவை!

மதிப்பிற்குரிய விக்கியக் கிளைஞர்கள் அனைவருக்கும் அன்பு வணக்கம்!
அன்பர்களே! ஒரு பட்டியலுக்குள் நாம் தொடக்கத்திலோ இடையிலோ கடைசியிலோ எந்த இடத்தில் ஒரு புது வரியைச் சேர்த்தாலும் அதற்கு வரிசைப்படித் தானாகவே எண் அமைய # என்ற குறி பயன்படுகிறது இல்லையா? இதே போல் பட்டியல்கள் தானாகவே அகரவரிசைப்படி அமைய ஒரு வார்ப்புரு உருவாக்க முடியுமா? அதாவது அகரவரிசைப்படி அமைந்த ஒரு சொற்பட்டியலுக்குள் நாம் புதிதாக ஒரு சொல்லைச் சேர்க்கிறோம் என வைத்துக் கொள்ளுங்கள்; அந்தச் சொல்லை அந்தப் பட்டியலுக்குள் நாம் எந்த இடத்தில் சேர்த்தாலும் பக்கத்தைச் சேமித்தவுடன் அது தானாகவே அகரவரிசைப்படித் தனக்குரிய இடத்தில் அமர்ந்துவிட வேண்டும். மேலும் அகரவரிசைப்படி அமைந்திராத பட்டியல்களுக்குள் இந்த வார்ப்புருவைச் சேர்த்தால் தானாகவே அந்தப் பட்டியல் அகரவரிசைப்படி அமைந்துவிட வேண்டும்.
இப்படி ஒரு வார்ப்புருவை உருவாக்க இயலுமா? இயலுமென்றால் கனிவு கூர்ந்து யாராவது உருவாக்கித் தாருங்கள் அன்பர்களே! நான் தற்பொழுது தமிழ்ப் படைப்பாளிகள் பற்றிய விக்கிப்பீடியாவின் கட்டுரைகளில் அவர்தம் படைப்புகளின் பெயர்களைப் பதிவேற்றி வருகிறேன். இதில் அவர்தம் படைப்புகள் பற்றிய பட்டியல்கள் அகரவரிசைப்படி இல்லாததால் ஒவ்வொரு படைப்பின் பெயரைச் சேர்க்கும் முன்பும் அப்பெயர் அப்பட்டியலில் இல்லாதிருக்கிறதா என்பதை உறுதிப்படுத்திக் கொள்ள ஒவ்வொரு முறையும் முழுப் பட்டியலையும் பார்வையிட வேண்டியதாக இருக்கிறது. எப்பொழுதுதாவது ஓரிரு முறை என்றால் தேவலை. ஆனால் நான் ஒவ்வொரு தடவையும் குறைந்தது பதினைந்து நூல்களின் பெயர்களையாவது கொண்டு வருபவன். அந்தப் பெயர்கள் ஒவ்வொன்றையும் சேர்ப்பதற்கு முன்பும் ஒவ்வொரு முறை முழுப் பட்டியலையும் படித்துப் பார்ப்பது என்பது மிகவும் சிரமமாகவும் நேரத்தை வீணடிப்பதாகவும் உள்ளது. இந்த இடத்தில் மட்டுமின்றி நமது தமிழ் விக்கிப்பீடியாவின் பல இடங்களில் உள்ள பல பட்டியல்கள் அகரவரிசைப்படி அமையாதிருப்பதால் அவற்றுள் புதியனவற்றைச் சேர்ப்பது மிகவும் சிரமமாக உள்ளது. எனவே எனக்கோ என் பணிக்கோ மட்டுமின்றி விக்கிப்பீடியாவில் பலருக்கும் பல பணிகளுக்கும் பல வருங்காலப் பணிகளுக்கும் இந்த வார்ப்புரு உதவும். எனவே கனிவு கூர்ந்து இப்படியொரு வார்ப்புருவை உருவாக்கித் தர வேண்டுகிறேன்!  
நன்றி! வணக்கம்!  
உங்கள் அன்பன்--இ.பு.ஞானப்பிரகாசன் 09:47, 3 ஆகஸ்ட் 2010 (UTC)